open-index/open-wikipedia-markdown huggingface dataset:
Kinarut

**Kinarut** nopo nga iso kinoyonon id watas Papar. Poinlabus nogi kinoyonon diti mantad Kota Kinabalu, Sabah i noilaan sabaagi impohon do pogun Sabah. Poingili o kinoyonon diti id kiro-kiro do 20 kilometer kumaa doid selatan Kota Kinabalu, om iso nogi koundarangan montok stesen Jabatan Kereta Api Negeri Sabah. Iso nopo kinoyonon di korohian kopio do tulun id Kinarut nga Pusat Menunggang Kuda Kindawan, Pulau Dinawan om nogi Pusat Hidupan Liar Lok Kawi. Montok do koilaan di lobi aralom, kogumuan nopo do tulun do hiti nga kitinaru do Sino-Kadazan, Kadazan, Brunei om Bajau.

## Sukuon
Kim Yoo-jung

**Kim You-jung** (; nosusu ontok 22 Manom 1999) nopo nga mimingkono do Kabaatan Korea. Minongimpuun isido kalaja sabaagi model montok jenama taakanon ongoomis ontok di apat nogi o toun. Kalapas do debut disido ontok toun 2003, nosiliu isido sabaagi iso mantad mimingkono tangaanak pokikionuon id Korea. Nointutunan isido maya kono id siri televisyen *[[Dong Yi (TV series)|Dong Yi]] *(2010), * [[Moon Embracing the Sun|Moon Embracing the Sun]]* (2012), *[[May Queen (TV series)|May Queen]]* (2012), *[[Golden Rainbow (TV series)|Golden Rainbow]]* (2013), *[[Secret Door (TV series)|Secret Door]]* (2014) om *[[Angry Mom]]* (2015). Mingkono nogi isido id filem *[[Commitment (2013 film)|Commitment]]* (2013), *[[Thread of Lies|Thread of Lies]]* (2014), om *[[Circle of Atonement|Circle of Atonement]]* (2015). Nosiliu isido momuruan ababayan (hos) do pokikitanan muzik *[[Inkigayo]]* mantad Milau 2014 gisom Ngiop 2016.

Kono koiso nopo di naanu disido nga id drama sajara romantik *[[Love in the Moonlight|Love in the Moonlight]]* (2016) om minsingkono id filem romantik komedi *[[Because I Love You (2017 film)|Because I Love You]]* (2017), drama televisyen *[[Clean with Passion for Now|Clean with Passion for Now]]* (2018), *[[Backstreet Rookie]]* (2020), filem misteri *thriller* *[[The 8th Night|The 8th Night]]* (2021), drama romantik sajara fantasi *[[Lovers of the Red Sky|Lovers of the Red Sky]]* (2021), om filem romantik komulakan*[[20th Century Girl|20th Century Girl]]* (2022).

Nonuan i Kim do pongundadait "Nation's Little Sister" kalapas minsingkono do mogisuusuai kono tangaanak om "Sageuk fairy" kalapas minsingkono id piipiro drama sajara ointutunan poingompus karier dau. Nakaanu nogi isido pongundodoitan sabaagi "Nation's First Love" and "Global First Love" gama kosolimbahan disido di kaanangan do ginumuan id *20th Century Girl*. Ontok 2017, nokolimbou isido id taang ko-8 id suang nulusan *[[Forbes]]* Korea Power Celebrity, sabaagi i bobos omulok do nokosuang id Top 10 id umul 17.

## Koposion pogulu om pondidikan
Nosusu i Kim id Watas Seongdong, Seoul, South Korea ontok 22 Manom 1999 sabaagi tadi tohuri do tolu miadi-adi. Taka dau, Kim Yeon-jung, nopo nga nosili mimingkono ontok toun 2017.

Sinumikul i Kim id Sikul Takawas Inus Goyang om nopupusan ontok Milatok 2018. Amu yau minanganu do Poniisan College Scholastic Ability ontok toun 2017, tu poposotol yau do buruonon mimingkono dau.

## Karier

### 2003–2011: Kotimpuunon sabaagi mimingkono tanak
Alapas debut minsingkono di Kim maamaso umul 4 toun, nosili yau do iso mantad ko' mimingkono tanak id Korea di asaru ihumon. Soira nokosuang yau id darja limo, nokoimbulai no yau id 13 TV drama om 15 movie.

## Gaa' om Nominasi

## Sukuon
Kodai Naraoka

nopo nga maamamain badminton Jepun id siriba do NTT East. Nosusu id Aomori, mimpuun isio mamain badminton ontok di 5 nogi o toun gama rahung mantad tapa dau. Nakalantoi isio do midol piok id 2023 World Championships.

Id suang karaja *junior* disio, nakalantoi i Naraoka do midol piok id World Junior Championships ontok 2018, id nombo pogulu diti nakaanu isio midol luyang ontok 2017. Minongobi isido pogun dau om monongkiala id 2018 Summer Youth Olympics hilo Buenos Aires, Argentina, om nakaanu isio midol luyang id suang ababayan mintootoisoi kusai om ababayan tinimungan mirolot.

## Sukuon
Koibutan

**Koibutan** toi lohowon nogi sabaagi rahat, nopo nga iso ponokotuduk id suang do kompas. Koibutan nopo nga misulak do ponong Kaabatan. Tumanud do koubasanan tulun id ponong Katanaban, Koibutan nopo nga ponokotuduk kopio tu kaanu papatalang ponokotuduk suai. Gama no dii, panakatanda Koibutan tanda'on miampai tanak pana.

## Etimologi
Boros koibutan naanu mantad boros Sanskrit *uttara* i kikorotian do ponong sokid toi ko' kinoyonon di loobi akawas.
Sambayang Tama Za

**Sambayang Tama Za**, i ointutunan nogi maya koukaban dau **Tama Za** (, ), nopo nga sambayang oponsol do ugama Kristian i pinaajar di Jesus sabaagi laang do sumambayang. Haro duo versi samabayang diti i poinsuat id suang do injil: versi nopo di anaru nga id suang Kaajalan id Nulu id suang Injil Matius, om versi oniba nopo nga id suang Injil Lukas soira "songulun mantad tutumanud Dau minimboros kumaa Dau, 'Kinorohingan, tudukai yahai do sumambayang, miagal di pinaajar di Yohanes kumaa tutumanud dau. Kokomoi do koimbulayan koduo-duo versi diti, haro i kipomusarahan do koduo-duo nopo dii nga sandad, miampai versi Matius nopo nga pinolombus di Jesus id timpuunon pelayanan Dau id Galilea, om versi Lukas nopo nga sontoun sumusuhut, "hilo kanto id Yudea".

*[[Didache#Matthew and the Didache|Didache]]* (id bab VIII) minoporuput do iso versi i kaagal-agal do versi id suang Injil Matius om nogi miampai samabayang moden. Opupusan ii miampai Doksologi.

## Sukuon
### Citations

### Toud

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Noputan labus

### Teks
* Pater Noster : a chirographic opus in one hundred and twenty-six languages, by Z. W. Wolkowski
* Learning the Lord's Prayer in Gothic, by Robert Oliphant
* the Lord's Prayer in Aramaic
* The Lord's Prayer in different languages

### Komi
* *[http://jewishencyclopedia.com/view.jsp?artid=547&letter=L Jewish Encyclopedia]*
* Max Heindel: Rosicrucian view
* Jehovah's Witnesses view
* Rudolf Steiner lecture

### Muzik
*
Koisaan Kolidasan Sompomogunan

**Koisaan Kolidasan Sompomogunan** nopo nga iso agensi United Nations it kitonggungan montok popoindalan do ponoriukan om monolibamban do kobolikahangan di kaanu mogowit koligaganan kumaa kolidasan tongoulun id sompomogunan. Koinanan diti nokoingkakat id toun 1948, 7 Ngiop.
Koisaan Pibatasan Koibutan Atlantik

**Koisaan Pibatasan Koibutan Atlantik** nopo nga koisaan do Katantaraan mantad 28 pogun Eropah om 2 Pogun mantad Koibutan Amerika. Koisaan diti popoindalan do Pibatasan Koibutan Atlantik it tinandatunturu id toun 1949, 4 Ngiop.

Koisaan diti papasarabak do sisitem koumoligan kolektif. Mantad dii, kaanu oo puru pogun monguhup pogun suai di asangod. Koinonon operasi induk koisaan diti nopo nga id Haren, Brussels, Belgium. Nga, markas Operasi Komando dau nopo pongion id Mons, Belgium.

Mantad di kinoingkakatan do koisaan diti, mininsawat oo ginumu puru mantad id 12 pogun moi 30 pogun.

## Sajara
Id tadauwulan 4 Gomot 1947, Pibatasan Dunkirk tinandatunturu miampai pogun Perancis om United Kingdom sabaagi batos koisaan sokikiro do mogowit kagu oo Jerman toi ko Koisaan Soviet do sangod ahapas Sangod Sompomogunan Ko-2. Id toun 1948, koisaan diti nakalaab mantad kinosuangan do pogun Benelux, id bontuk Koisaan Kotonobon toi ko otutunan nogi sabaagi Tinan Koisaan Brussel, winorun maya Pibatasan Brussels. Pitimbungakan kokomoi kopoingkakatan koisaan katantaraan popohompit do pogun mantad boogian Amerika Utara, mantad dii, nakasaga ngai om natandatunturu nogi oo **Koisaan Pibatasan Koibutan** id 4 Ngiop 1949. Pogun-pogun di poinghompit nopo nga pogun mantad id **Koisaan Kotonobon** miampai Amerika Syarikat, Kanada, Portugol, Itali, Norway, Denmark om Iceland. Paranan koisaan diti okito oo kinoposian mamaaso Sangod Korea.

## Pogun Puru
* 4 Ngiop 1949
**Amerika Syarikat
**Belanda
**Belgium
**Kanada
**Denmark
**Iceland
**Itali
**Luxembourg
**Norway
**Perancis
**Portugal
**United Kingdom
* 18 Mansak 1952
**Yunani
* 9 Mikat 1955
**Turki
* 30 Mikat 1982
**Sepanyol
* 12 Gomot 1999
**Hungary
**Poland
**Republik Czech
* 29 Gomot 2004
** Bulgaria
** Estonia
** Latvia
** Lithuania
** Romania
** Slovakia
** Slovenia
* 1 Ngiopl 2009
** Albania
** Croatia
* 5 Mahas 2017
**Montenegro
* 26 Gomot 2020
**Macedonia Utara
Koisaan Pogun-pogun Asia Kaabatan-Kosilaon

**Koisaan Pogun-pogun Asia Kaabatan-Kosilaon** toi ko **ASEAN** nopo nga koisaan di popohompir do 10 pogun id Asia Kaabatan-Kosilaon, montok mongunsub pogisosokodungan id aspek ekonomi, politik, ka'amanan, katantaraan, pondidikan om sosio-koubasanan mantad pogun-pogun puru.
Koisaan Pogun-pogun Natural

**Koisaan Pogun-pogun Natural** toi ko **NAM** nopo nga iso organisasi sompomogunan miampai 120 pogun puru it au tumanud id iso-iso blok kuasa.
Koibutan Amerika

**Koibutan Amerika** nopo nga iso bonua id Hemisfera Koibutan om Kotonobon Pomogunan. Amerika Koibutan nogi nga asaru boroson sabaagi iso bonua kondii it katanid mantad do Kabaatan Amerika. Pialatan montok goduduo bonua nopo diti nga id Panama.

Id gana sajara, notumbayaan do ii Christopher Columbus nopo nga tulun ii nokoruba do bonua Amerika. Id timpu di laid, puru-puru di monginrahat (pelayar) nopo nga otumbayaan do pomogunan nopo nga arantai gisom kodung koongoi id pompod pomogunan nga aratu. Kinorubahan do bonua Amerika nakaanu monimban kotumbayaan dilo.

## Tinimungan Pogun
Komborilan

**Komborilan** nopo nga susumuni mantad tinimungan Oxalidaceae mantad id Asia Tenggara Spiesis diti nopo nga paapasil do tua kipasagi i milo akanon om ogumu pojualon id badi poinsuang no badi kinotuan.Tua’ diti nopo nga kiwarana do otomou om osilou. Soira do pudungon, kokitaan nopo do bontuk nga kaagal do rombituon limo pasagi. 
## Pomutanaman
Pomutanaman nopo do komborilan nga poindalanon tumanud Amalan Pertanian Baik (APB) i poinhanggum do mogisusuai aspek mantad timpuunon momutanom gisom manganu asil. Linsou tanom di osonong pinotumboyo mantad do mogisusuai aspek mantad varieti toi klon B10 sabaai puun toponsol om pogisosowolionon miampai klon B2 sabaagi klon pomitusakan. Pomutanaman klon pomitusakan milo tonomon potitikid 5 borisan B10 miampai poimbaris do B2 toi nosorili do piipiro puun B2. Ontok timpu babaino, ponsolon do popiomungon o klon B2 id potitikid puun B10 toi klon B17(klon komersial) maamaso kiumul 5-8 toun. Koubasanan dumo miagal ko sistom waig om panamangan momiraag miagal ko panamangan gouton poindalanon tumanud Pakej Amalan Teknologi Tanaman Belimbing. Gunoon o Baja NPK 15:15:15 alapas do momurining suhutonon do baja NPK 16:16:16 montok mongunsub pomitusakan. Kogumuan tulun di momutanom do komborilan id pogun Malaysia nopo nga momoguno baja ‘Yara Mila’ tu osonong o bagas sundung potuu do apagon o gatang. Oponsol nogi momoguno tai manuk soginumu sangkarung montok sompuun komborilan monikid toun.
## Kapamalapatan komborilan
Komborilan nopo nga kiharo kulit di akapal om korohian do pondolong kouaan (Bactocera carambolae). Pondolong mantad spiesis Daucus sp. nogi nga insaru okito. Komborilan nopo nga minog do lopoton montok monolibamban pondolong kouaan mooi do osonong om milo pojualon eksport toi domestik. Tua’ komborilan nopo nga minog do pilion mantad tua’ di alahis, aiso araat om olundus pogulu lopoton. Potitikid tusak nopo nga kiharo 5-15 tusak tua i kinaru 1-2 cm om oloho soira kagayo. Koinsanai nopo tusak nga iduon om poolu po do iso tusak i kininaru 4-5cm montok lopoton. Pinopokito ponoriukan do tusak i kiumul do 2 minggu minog do lopoton om pilion pogulu orikatan do pondolong kouaan. Ogumu o tusak di sumuni id guas toi raan toponsol nga au minog do lopoton tu alaid do momolopot gama tinggayan di oniba om somoonu nopo nga ongoputut. Puun komborilan di nabaja kaanu poposoliwan do ogumu tusak.
Komanwel

**Komanwel** nopo nga mantad istilah Boros Inggeris tradisional "*commonwealth"* montok komuniti politik i tinuridong montok kounalan oinsanan. Tumanud sajara, sumonu sinonim ii miampai "Republik". Boros ngaran "*commonwealth*", i kirati "kotundunan toi ko' komilaan poinggonop" mantad abad ko-15. I nopo pogulu frasa (kaharaan poinggonop [*common-wealth*]") nopo nga mantad rati laid *wealth*, i misondikot miampai "kotoronongon", om ii nogi nga kodolinan oluau Bahasa Latin *res publica* (republik). Miampai harfiah, istilah nopo diti nga kirati "kotoronongon umum". Ontok abad ko-17, nokoburu o takrif "komanwel" mantad "kotundunan awam"  kumaa "woyo hinonggo kuasa takawas poingiliu id layat; pogun republik toi ko' demokratik".

Nokoburu o istilah diti sinumiliu ngaran montok piipiro entiti politik. Tolu pogun – Australia, Bahamas, om Dominica- momoguno ngaran nokoimagon "Komanwel", miagal nogi do apat pogun A.S. om duo wilayah A.S.. Kawawagu diti, gunoon istilah diti montok momungaran piipiro koisaan persaudaraan bansa, loolobi Komanwel Bangsa-Bangsa, iso organisasi loolobi mantad bagas wilayah Empayar British, i koinsoruan lohowon sabaagi  "Komanwel" no.

## Intangai nogi

* Konfederasi
* Demokrasi
* Persekutuan

## Noputan Labus

* Commonwealth of Nations
** The Commonwealth — UK government site
** Commonwealth of Nations Secretariat*
** Commonwealth Foundation
** Royal Commonwealth Society
* Commonwealth of Independent States
** CIS Executive Committee
** CIS Statistical Committee
* Countries
** Commonwealth of Australia
* United States
** Commonwealth of Kentucky
** Commonwealth of Massachusetts
** Commonwealth of Pennsylvania
** Commonwealth of Virginia
** Commonwealth of Puerto Rico
** Commonwealth of the Northern Mariana Islands
* Polish-Lithuanian Commonwealth
** Commonwealth of Diverse Cultures: Poland's Heritage
Kombugu

**Kombugu** (ngaran botani: *Etlingera elatior*) nopo nga iso kawo susumuni saka rusap id paganakan do Zingiberaceae. Susumuni sandad mantad Thailand, rantau biogeografi Malesia om pulau New Guinea. 

## Pokomoyon
Ngaran-ngaran suai tumanud kinoiyonon id rantau Nusantara nopo nga :
* *combrang*, *cumbrang*, *kecombrang*, *kecumbrang* (Boros Jawa)
* *honje* (Sunda),
* *kincung* (Kota Medan),
* *kecicang* (Boros Bali)
* *bungong kala* (Boros Aceh), 
* *bunga rias* (Tapanuli),
* *asam cekala* (Kabupaten Karo)
* *kumbang sekala* (Lampung),
**sambuang* (Minangkabau)
* *lucu* (Banyuwangi)

## Peristilahan
Ngaran nopo suai id rantau Nusantara nga:

* *combrang*, *cumbrang*, *kecombrang*, *kecumbrang* (Boros Jawa)
* *honje* (Boros Sunda),
* *kincung* (Kota Medan),
* *kecicang* (Boros Bali)
* *bungong kala* (Boros Aceh), 
* *bunga rias* (Tapanuli),
* *asam cekala* (Kabupaten Karo)
* *kumbang sekala* (Lampung),
**sambuang* (Minangkabau)
* *lucu* (Banyuwangi)

## Sukuon
Komoiboros

**Komoiboros** nopo nga nuludan leksem mantad leksikon iso toi ko' lobi boros pointantu, insaru uludon tumanud pimato (toi ko' miampai guas konsonan montok boros Semitik toi ko' radikal om strok montok boros logografik), kaampai no kanto koilaan kokomoi definisi, pomogunaan, etimologi, kopolombusan, kodolinan, ssp. Ii nopo nga sukuon leksikografi i popokito pionitan id pialatan data.

## Sukuon
Komunikasi

**Komunikasi** (sarapon mantad ) toi ko **pibarasan** nopo nga "iso Proses soira sosongulun toi ko' piipiro tulun, Tinimungan, Organisasi, om Ginumuan momorun om momoguno  Kopoilaan mooi do koromut miampai  Posorili om tulun suai". Komunikasi milo id bontuk verbal om nonverbal. Verbal nopo nga komunikasi di powonsoyon maya wara om vokal kibontuk booboroson toi ko' ponuatan id bontuk Pimato.  Daamot di,  komunikasi nonverbal nopo nga komunikasi di momoguno boros tinan toi ko' gura di popokito woyo pointantu di mongobi' do pason, miagal ko koningis, popokiwir tulu, om mangakat lilihawa Lilihawa. 

Piipiro puru kipomusarahan kokomoi kopomorotian do komunikasi, tumanud Anwar Arifin komunikasi nopo nga kawo proses sosial di agaras pikoitan dau kumaa koimaan tulun om kiwaa ogumu pason om nogi kowoowoyoon. Kipomusarahan nogi i Skinner kokomoi poingkuro komunikasi sabaagi iso koimaan wara om simbolik id nonggo momoomonsoi gumoos do maganu bagas di pokionuon.  Sumusuhut, tumanud di Forsdale komunikasi nopo nga kawo proses kopomontukan, kapanamangan om kosimbanan do isoiso tudu mooi do isaraat di pinaatod kosudong kumaa kooturan. Sakali di tumanud di Gode nga komunikasi nopo diti nga iso ponoriukan montok momonsoi isoiso om potudukon kumaa tulun suai

## Pokomoyon
Komunikasi nopo nga iso proses kopomolombusan Kopoilaan (pason, idia, sogu) mantad iso kotinan kumaa kotinan suai. Id koizaai nopo daa, poindalanon o komunikasi maya wara toi ko' verbal om milo rotion do ngoduo kotinanan. Sokiro aiso boros Verbal si milo rotion ngoduo dii, komunikasi kakal milo powonsoyon momoguno do ura tinan, popokito woyo pointantu, miagal ko konginis popokiwir tulu, mangakat lilihawa. Laang dii roiton sabaagi do komunikasi nonverbal.. Pogulu nopo daa, oguno o komunikasi montok popoilo koporluan organ. Sinyal-sinyal kimiawi montok Organisme pogulu nopo nga oguno montok Reproduksi. Pointanud miampai do evolusi koposion, sinyal-sinyal kimiawi Primitif di oguno montok mikomunikasi noi nga tuminanud do nokoburu om mongukab kosiwatan kumaa kapamansayan do koimaan di lobi apagon miagal ko tarian kawin montok Ikan.

## Sajara

**Komunikasi** nopo nga mantad boros latin, ii no tu  *communis* di kirati 'sama'. *Communico*, *communicatio* toi *communicare* di kirati momonsoi di miiirad. Id asadangan, komunikasi milo owonsoi soira kiwaa piagalan i popolombus pason om tulun di monorimo do pason dii.. Mantad dii, komunikasi poingkogos do komiloon dato do mamarati iso miampai di suai.

## Sukuon
Korea Kabaatan

**Korea Selatan** (**Korsel**) toi ko' ngaran nokoimagon **Republik Korea** (**RK**, Hangul: , Hanja: , Perumian Semakan: *Daehan Minguk* ) nopo nga iso pogun berdaulat id boogian kabaatan Korea id Asia Timur. Miwolit ii miampai Republik Rakyat China (Tanah Besar China) id kotonobon, Jepun id kosilahon om Republik Demokratik Rakyat Korea (Korea Utara) id koibutan. Ibu negara om kakadayan bobos agayo nopo nga Seoul. Korea Selatan nopo nga id kinoyonon di kiwaa iklim kebenuaan lembap om subtropika lembap miampai kouyuuyuho' di kinulu. Wilayahnya nopo dau nga popohompit kinoyonon kiginayo 100,363 kilometer persegi (38,750 bt2) om miampai mogigion soginumu  tulun, id nombo kakadayan Seoul nopo nga ionon do 10.4&nbsp;riong tulun.

Asil noihum-ihum do arkeologi popokito do nokoumbal noion o Semenanjung Korea do tulun pogulu Zaman Paleolitik Awal. Nokoimpuun o Sajara Korea miampai ponuridangan Gojoseon ontok toun 2333 SM do raja Dan-gun i nosiliu lagenda. Gama pinisaan Tolu Koporintaan Korea id siriba pomorintaan di Silla ontok 668&nbsp;M, pinorinta o Korea do Dinasti Goryeo (918–1392) om Dinasti Joseon (1392–1910). Nolimpupusan o pomorintaan Joseon soira *diilhakkan* o Korea do Empayar Jepun ontok toun 1910. Id kolimpupuson Sangod Pomogunan Koduo, binaagi o Korea kumaa  *kuasa pendudukan* Soviet id boogian koibutan om Amerika Syarikat id kabaatan. Sundung do tinuridong o Korea Selatan sabaagi pogun demokrasi ontok toun 1948, nga nasansagan ii monoguang kobolingkaangan politik om pomorintaan tentera i nokotilombus solinaid piipiro nohopod toun gisom noturidong o Republik Koonom ontok toun 1987.

## Sukuon
Korea Koibutan

**Korea Koibutan** toi ko' ngaran di poimbida nopo nga **Republik Rakyat Demokratik Korea (RRDK,** 조선민주주의인민공화국, 朝鮮民主主義人民共和國 Chosŏn Minjujuŭi Inmin Konghwaguk) nopo nga iso pogun ii poingion id boogian koibutan Korea. kakadayan tagayo do pogun diti nopo nga Pyongyang. Pogun diti nopo nga miwolit do Republik Rakyat China id koibutan om kotonobon rahat, id baang Yalu (Amrok) om baang Tumen. Soboogian tokoro do baang Tumen nga nokosiliu do wolit pogun diti miampai pisompuruan Rusia id kosilahon rahat. Koiyonon Zon obibas soudor Korea manakatanda do wolit Korea Koibutan om Korea Kabaatan (Republik Korea). Au notorima ko'okunan do wolit diti mantad godu-duo pogun tu pogun dii nopo nga mamadawa do yolo nopo nga momolinta di poihimag montok pointongkop semenanjung.

## Sajara
**Pomogian kotooinan**

Kahapas koiyonon Jepun id Korea ii naayi miampai kinalaan Jepun id Pisangadan Pomogunan II ontok toun 1945, Korea nopo nga nabahagi id selarian ko-38 tumanud do iso ninduranan Bansa-Bansa Amerika montok sumiliu do pomuruanan di Piisaan Soviet id koibutan om Ameriak Syarikat id kabaatan. Sajara Korea Koibutan ii poimbida nopo nga nokotimpuun miampai ponguridangan Republik Rakyat Demokratik ontok toun 1948.

## Sukuon
Korut

**Korut** nopo nga songongi amu kitoruntud artropoda karnivor di kigakod walu, kabang di au milo kapangagapan, haro duo tagma om organ di papaasil sutara. Korut kosuang sabaagi order **Araneae**, iso mantad ordo suang taang araknid di lobi agayo, tinimungan miagal do sengkenit om falangid. Gisom Magus 2022, haro 50,356 kawo korut suang 132 paganakan om 4,280 genus di nokosuat di puruan taksonomi.  Ponoriukan kokomoi korut ointutunan sabaagi araknologi, om tulun di monoriuk korut ointutunan sabaagi ahli araknologi.

Kogumuan korut mogihum taakanon miampai momonsoi winalai korut montok mamalawa songongi suai. Walai di winonsoi mantad sutera korut, banang protein aalus om apanggor pinaasil mantad organ spineret id dohuri abdomen. Ngawi korut papaasil sutera, sundung po ingkaa nga okon ngawi momoguno montok momonsoi pamalawa di odoropi. Banang sutera gunoon nogi montok mindakod, momonsoi kantung tontolu, momolopi taakanon, mongopi sperma om ogumu po suai.

Oinsanan korut suai ko iso genus korut kiwaa munung di kitaring montok monusuk bisa di milo mamatai songongi di akanon om montok mogolig tinan sondii. Haro piipiro subset korut di milo manahak toruol kumaa tulun. Kogumuan kawo korut kaanu manahak topurimanan au osinggawa montok piipiro timpu nga amu manahak bagas montok timpu di anaru.

## Sukuon
Kosilahon

**Kosilahon** nopo nga iso mantad apat ponokotuduk id suang do kompas. Id suang do kompas, kosilahon nopo nga misulak do katanaban. Pinomungaranan nogi sabaagi kosilahon tu ii nopo nga nontodonon do kosilahon tadau. Pogun id Asia nogi nga ointutunan sabaagi pogun id kosilahon mantad Zaman koingkakatan Eropah.
Kota Kinabalu

**Kota Kinabalu** toi ko' lobi ointutunan sabaagi KK, nopo nga kakadayan (bandar) koonom i pinohimagon montok Malaysia id kosilahon ontok toun 2000, kiikiro 3 jam kotuludan mantad Kuala Lumpur. Ii nopo pogulu po nga ointutunan sabaagi **[[Jesselton]]**, Ibu negeri Sabah id Kosilahon Malaysia. Ii nogi nga longkod kopomorintaan montok Bahagian Pantai Barat pogun Sabah. Kakadayan nopo diti nga id disan rahat koibutan kotonobon Borneo potoguang Laut China Selatan. Nulu Nabalu, i minanahak do kakadayan diti do ngaran, nopo nga poinsomok do KK, om Taman Tunku Abdul Rahman, kinoyonon pongumoligan songinpasi olias nopo nga hiti id KK. Gisom toun 2010, kiwaa kiikiro 452,058 mogigion id KK om watas Penampang i poinsuang nogi soboogian kakadayan diti kiwaa kiikiro 176,667 mogigion. Sokiro intobon, ginumu populasi metro nopo nga 628,725. Kota Kinabalu nogi nga bandaraya kohopod bobos agayo id Malaysia.

Bandar diti nogi nga koiyonon totombuluyon gulu do tutumombului totobon gulu di ointutunan kumaa tutumombului i rumikot id Sabah om Borneo.

## Sukuon
Kota Marudu

**Kota Marudu** nopo nga iso watas id Sabah, Malaysia om kikinoyonon id boogian Kudat, Sabah. Kiharo nogi puruan parlimen sondii.

## Etimologi
Boros Kota Marudu naanu mantad boros Bajau-Suluk toi ko' Bannaran ii nopo nga **Mairudu** i kikomoyon hiri-hiri no toi ko' **di situ-situ juga**, id suang boros Malayu.
Kotonobon

**Kotonobon** nopo nga iso ralan id suang do gana geografi. Ponong kotonobon iso mantad ko wayaan tongus *(titik kardinal kompas)* om misulak mantad ponong Kosilahon. Ponong kotonobon okito id boogian gibang do pata om kinoyonon montok kotonobon do tadau om tulan.
Kotumbayaan

**Kotumbayaan** kikomoyon do mangakun do otopot haro. Koubasanan do sosongulun iy mangakun do otumbayaan kokomoi do tiso-iso ahal kapaampai do osontob otumbayaan id ginawo.

Kotumbayaan id dusuk saikologi (Malayu:psikologi) kikomoyon do iso topurimanan kokomoi do **kowoy-woyoon mogobi**. Id dusuk do agama, kotumbayaan nopo nga sobogian guas do koingkokoton adat.
Kotunudan Pogun

**Kotunudan Pogun** (boros Malayu: **Rukun Negara**) nopo nga kointalangan do kotunudan id pogun Malaysia.

## Teks boros Malayu
Bahawasanya Negara kita, Malaysia mendukung cita-cita hendak:

* mencapai perpaduan yang lebih erat di kalangan seluruh masyarakatnya;
* memelihara satu cara hidup demokratik;
* mencipta satu masyarakat adil di mana kemakmuran Negara akan dapat dinikmati bersama secara adil dan saksama;
* menjamin satu cara liberal terhadap tradisi-tradisi kebudayaannya yang kaya dan berbagai corak; dan 
* membina satu masyarakat progresif yang akan menggunakan sains dan teknologi moden.

Maka kami, rakyat Malaysia, berikrar akan menumpukan seluruh tenaga dan usaha kami untuk mencapai cita-cita tersebut berdasarkan atas prinsip-prinsip yang berikut:

* ***KEPERCAYAAN KEPADA TUHAN; ***
* ***KESETIAAN KEPADA RAJA DAN NEGARA; ***
* ***KELUHURAN PERLEMBAGAAN; ***
* ***KEDAULATAN UNDANG-UNDANG; ***
* ***KESOPANAN DAN KESUSILAAN***

## Kodolinan boros Kadazandusun
Pogun tokou Malaysia nopo nga' kipongia'an do hiab do:

* Sumigampot montok piisaan di topiot id taatanga' do tulun ginumuan;
* Manampasi do iso' ralan pogiigion di ḏemokratik;
* Moniudong do iso' tinimungan tulun mogiigion di aadang id nonggo do kasanangan Pogun aanu mogibaabagi miampai do aadang o kalaalahano;
* Manahak kopontontuan kalansanan miampai poingukab ginawo doid kopogisuusuaian om mogikaakawo koubasanan sanḏad 
* Moniudong do iso’ tinimungan tulun mogiigion di muu'-buu' i momoguno do sains om teknologi doun kawawagu.

Mantad nodii dilo', yahai,  tulun do Malaysia, dumanḏi do monolinoos do sawiawi' o lokis om pinggisamaan do sumigampot do hiab diti tumanud do Prinsip id siriba':

* ***KOTUMḆAYAAN ID KINOROHINGAN***
* ***TUMUMḆOYO' DOID RAJA' OM POGUN***
* ***KOMIYO'ON DOID KUASA' DO KOOTURAN POGUN***
* ***KOIMOYO'ON DO KUASA' HUKUM***
* ***KAPAMANTANGAN OM KINITUNGAN***
Kraków

**Kraków** nopo nga id kota Poland ii ointutunan sabab do sajara om nogi kolumison id posorili. Kota diti nopo nga kiwa longkod sajara di olumis, kohompit no do Wawl Castle om Rynek Glowny, kiwaa nogi do gereja om muzium. Koubasanan om nogi festival tuunion miampai inus nga faktor ii mogimbayat do koulunan tumindapou id pogun diti. 

## Sukuon
Ktr

Tinagas Kota Marudu poingiyon id Kota Marudu, Sabah, Malaysia. Tumanud do ponoriukan SIL Internationaldi toun 1985, ginumu nopo do monunutur boros diti nga 1,250 tulun.

## Riporon
http://www.ethnologue.com/14/show_language.asp?code=KTR
Kuala Lumpur

**Kuala Lumpur** (koinibaan: **KL**) toi ko' ngaran poimponu **[[Wilayah Persekutuan]] Kuala Lumpur**, nopo nga Ibu negara om kakadayan bobos agayo id Malaysia. Koiyonon Wilayah Persekutuan i kilinaab tanah , ionon do 1.973 juta tulun tumanud banci toun 2020. Poinsuang o Kuala Lumpur sabaagi kinoyonon metropolitan agayo i kahakup soboogian pogun Selangor, ii no Lembah Klang, iso tinimungan kakadayan i ionon do  8.9 juta tulun, om nogi kinoyonon metropolitan bobos nokoburu id Asia Tenggara mantad ginumu mogigion om ekonomi.

## Sukuon
Kuala Penyu

**Pekan Kuala Penyu** nopo nga ibu kota montok Watas Kuala Penyu id Boogian Pedalaman do Sabah, Malaysia. Populasi nopo dau nga kiikiro 659 ontok 2010, miampai tinimungan etnik with Dusun Tatana nopo nga tinimungan etnik bobos agayo.

## Etimologi

### Sajara om nontodonon ngaran Kuala Penyu
Tumanud do kotumbayaan om susuyan mogigion id posorili watas Kuala Penyu, ngaran Kuala Penyu naanu mantad bawang Sitompok ii nopo nga kiharo kaka watu/pampang di kaagal-agal do pondu (penyu) id piolungan do bawang dii. Ontok no dii o naanu ngaran Kuala Penyu. Okito o watu kibontuk do pondu dii soira osurut o waig id posorili piolungan dii.

## Geografi
Kuala Penyu nopo nga iso watas id Boogian Pedalaman sokid i miwolit do Watas Beaufort id ponong Kosilahon om nogi miwolit do rahat Wilayah Persekutuan Labuan id boogian kabaatan.

## Demografi

### Tinaru

Ginumu mogigion id posorili Kuala Penyu tumanud tinaru:

## Sukuon
Koubasanan

**Koubasanan** nopo nga iso kowoowoyoo sosial om norma ii haro masyarakat koulunan. Koubasanan nopo nga andasan sabaagi do konsep gulu id suang antropologi, kahanggum sabaagi fenomena ii pootodon maya do pinsingilaan sosial id suang masyarakat koulunan. Kesejagatan koubasanan nopo nga oihum id toinsanan kemasyarakatan kouluan; kohompit no bontuk ekspresif miagal do inus, muzik, sayau, ritual, ugama om tiknologi miagal ko pomogunoon kakamot, mogonsok, tionon mundorong om basaan.

Konsep koubasanan id kakamot nopo nga kopulih do kopolombusan fizikal koubasanan, miagal ko teknologi, inus bina om inus. Id aspek koubasanan okon kakamot nopo nga prinsip organisasi sosial (kohompit no praktik organisasi politik om institusi  sosial), mitologi, falsafah, kesusasteraan om sains mantad do sandad koubasanan ii au okito id koulunan.
Kuala Pilah

**Kuala Pilah** nopo nga iso mantad turu watas id Negeri Sembilan, Malaysia. Ginayo nopo do watas diti nga 1090 kilometer persegi om watas kotolu bobos agayo id Negeri Sembilan kalapas Jempol om Jelebu. Kuala Pilah nopo nga id tanga-tanga do Negeri Sembilan om nosorili do watas Jelebu ponong id koibutan, watas Jempol ponong id kosilahon, watas Rembau om Tampin ponong id kabaatan om watas Seremban ponong id kotonobon.

## Kinoyonon pentadbiran
Watas Kuala Pilah nopo nga toinaon do Majlis Daerah Kuala Pilah i poinlongkod id kakadayan Kuala Pilah. Watas nopo diti nga popohompit do 11 mukim miampai 441 kampung om toinaon do 125 JKKK kaampai no kampung tradisional, kampung wagu om perkampungan tulun sandad. 

Id siriba nopo diti nga nuludan mukim i haro id watas Kuala Pilah om ginumu kampung:-

Watas Kuala Pilah nopo nga popohompit do iso kakadayan (bandar) om 11 pekan;
# Bandar Kuala Pilah
# Pekan Dangi
# Pekan Gunung Pasir
# Pekan Johol
# Pekan Parit Tinggi
# Pekan Senaling
# Pekan Tanjong Ipoh
# Pekan Juasseh
# Pekan Bukit Gelugor
# Pekan Melang
# Pekan Air Mawang
# Pekan Dangi Baru

## Sukuon
Kudat

**Kudat**, watas id Sabah, Malaysia, poingiyon 190 KM mantad Kota Kinabalu. Watas Kudat nopo nga poingimpou id ponongkoibutan do pogun Sabah om poinsomok do Simpang Mengayau ii nopo nga id tompok kopio do Borneo.

Majoriti nopo mogigion id watas Kudat nga tinaru Rungus. Gama di nokosiliu Kudat sabaagi longkod koubasanan montok tinaru Rungus. Suai mantad dii, Kudat nopo nga watas di nokopogulu do no'i'on tinaru Cina, Malaysia, loloobi po mantad etnik Hakka.

## Etimologi

### Nontodonon Kudat
Pogulu kinorikatan do mononolod Boritis, Koiyonon Kudat noonuan do ngaran ***Tomborungus*** (pamarait intodonon: Tomu do Rungus) tu kogumuan nopo moigion nga kitinaru do Rungus. Piipiro tulun otumbayaan do ngaran Tomborungus nopo nga naanu mantad ngaran bawang Tomborungan (aiso no baino) id sampaping do "Tomu do Rungus". Suai mantad dii, soira uhoton do mononolod Boritis kokomoi ngaran do kinoyonon dii, andasan nondo do mogigion nga monguhot yolo kokomoi do ngaran sakot ii nopo nga ***Kutad*** id boros Rungus***.*** Aa alaid mantad dii, pinoolon di ngaran Tomborungus om nokosimban pamalahawan dii kumaa 'Kudat'.

## Sukuon
Kukuanga

**[[:ms:Periuk_kera|Kukuanga]]** nopo nga susumuni maging mogisuusuai ii haro roun di nosimbanan ii roitan sabaagi **perangkap serling** - iso mekanisme ii mamagamit mangsa, ii kiluang om haro cecair pencernaan. Pamagamit diti nopo iso periuk kopio di naasil mantad roun di susumuni. Susumuni diti nopo nga mamagayat di om momolondod do mangsa momoguno paha id suang di periuk.
Kumokodong

**Kumokodong** nopo nga sumuku iso kawo rogon mantad tinimungan rogon gayo i piaraon do sosongulun. Koubasanan nopo momiara kumokodong nga tondu i kitudu montok manamong do dapu om momoligogon tulun di karaatan. Pomiaraan rogon diti ointutunan sabaagi do solusuk. Tombiruo kumokodong monongkuyaan do onuan di momiara do raha mantad tondu di mogontian toi dankosusuan montok takanon.  

Tombiruo kumokodong nopo nga popomilo di momiara do sumiliu sabaagi iso kawo tombiruo di kitulu miampai tinai' i kibinabang om tumulud mogihum do takanon. Tumulud i kumokodong di id walai di noilaan do kiwaa tondu di dankapaganakan om mogihum kosiwatan do monguo om monosop do raha di tondu soira au pointorodok. 

Noboros do laang monolibamban kakasahan kumokodong nopo nga miampai popoiliu roun kirugi miagal ko' roun mongkuang id siriba walai tondu di dankapaganakan. Ingkaa iti boros tu orosian o tombiruo kumokodong minsomok do walai di kirugi tu orosian do kasawit o tinai id rugi di. 

Tulun di momiara kumokodong kaanu mongodong do tulu miampai tinai' diolo om tumulud mogihum do tondu di mogkosusu montok manganu takanon kumaa di kumokodong. Alapas do kaakan, potobungon om pologoson di kumokodong o tinai' id bagaton i kisuang do souka montok popoingkodo tian pogulu sumuang koimbagu id suang do tinan mantad. 

Iso nopo laang di kibagas montok mongintutun do sanganu kumokodong nga miampai popoturug do tinan di aiso tulu i niduanan maamaso sumoliwan iyolo mogihum do takanon. Ingkaa iti tu soira koguli iyolo, kopioput o tulu di id tinan miampai pogolikud. Tulu nopo nga poingontong id dohuri tinan.
Kumpulan Wang Simpanan Pekerja

Mantad Wikipedia, ensiklopedia bebas.

(Pinoilo mantad KWSP)

"KWSP" pinoilo kumaa hiti.

**Kumpulan Wang Simpanan Pekerja** (**KWSP**) nopo nga iso institusi koumoligan sosial i pinoturidong id siriba' do Undang-Undang Malaysia, Akta Kumpulan Wang Simpanan Pekerja 1991 (Akta 452) i popotounda do kounalan kopinsinan kumaa tulun maya panarampasan koopi-opion diolo miampai oulud om milo otumbayaan. KWSP nogi nga popotounda sistom di efisien om osonong montok poposili tongoboyoon do tumanud di tonggungan kooturan om nogi konuruan moral diolo montok momoguno id KWSP montok pakalaja id siriba diolo.
Kunak

**Kunak** nopo nga iso watas id Boogian Tawau, Sabah, Malaysia. Pogulu nokosiliu do watas id toun 1 Mahas 1981, Kunak nopo nga id soibau do kotoinaan watas Lahad Datu.

## Kotoinaan

Abaagi watas Kunak kumaa 2 mukim ii nopo nga Mukim Pangi om Mukim Madai. Kiharo 20 kampung id suang do Mukim Pangi om 11 kampung id soibau do Mukim Madai.

## Kampung tumanud Mukim

## Demografi
Id toun 2000, kiwaa 24,907 tulun mogigion id watas Kunak om nokoingkawas kumaa 61, 094 id toun 2010. Majoriti nopo do etnik id watas diti nga Bajau, Suluk, Bugis, Malau Cocos, Kadazan om piipiro kawo tinaru sandad suai. Kiwaa nogi piipiro tinaru Sina di papadagang om mananom do Sawit. Tumanud do statistik Banci Penduduk om Walai id toun 2000, kiharo soginumu 5, 372 walai di ionon om 1,029 walai di aiso poingion id Kunak.
Majoriti nopo tulun Kunak nga kiugama do Islam om kiharo nogi minoriti ugama miagal do Kristian om Buddha.
Kundasang

**Kundasang** toi ko' sumoonu lohowon sabaagi **Kakadayan Tokoro Kundasang** (boros Malayu: *Pekan Kundasang*) nopo nga iso pekan tokoro di bobos osomok do Nulu Nabalu om pointoning do Pekan Nabalu. Sinodu nopo do Kundasang mantad Taman Negara Kinabalu nga 6 km no. Kowowoowoyoon tawan di osonong om kokiikitanan posorili di olumis nopo nga iso sabab do ogumu tutumombului mongoi tombului id Kundasang.

Toud ko'onuan di tohontol kopio montok mogiigion do hiti nopo nga pomutanaman. Mantad dii, ointutunan kopio o Kundasang sabaagi longkod pomolian do rapaon id watas diti. Kotombuluian nogi nga osili toud ko'onuan di kumoduo oponsol montok mogiigion id Kundasang.

## Tugu pomuhandaman Kundasang
Tugu pomuhandaman diti poingion id timpak do burul id likud do kadai-kadai rapaon toi ko umbuson. Mejar G. S. Carter, D.S.O. (Tob Carter) iri no tu tulun mantad New Zealand ii poingkaraja id Shell Oil Co. pinotimpuhun do kapamansayan do tugu diti id toun 1962, kopiampai do kohimaganan Taman Kinabalu montok momuhondom do 2,428 banduan Australia om British i noidu pogun maamaso Sangod Pomogunon II id kiim 'tawanan perang Sandakan', miampai nogi do kapamanahan mantad sandakan om ranau di bobos oilaan do tongo oulun tu ogumu o minidu pogun. Tugu di nogi nga iso tanda mamantang do tongoulun sandad montok do goos diolo moguhup do 'tawanan perang'. Haro onom no tulun mantad Australia di poimpasi po om nakaanu poposusui do koinggoritan di notoguangan diolo, nga aiso tulun Inggris do napasi.

## Demografi
Kogumuan mogiigion Kundasang nopo nga mantad tinaru Dusun, Sungai, Bajau, Tulun Cina, om haro nogi piipiro mondidikot mantad Indonesia, miagal do tinaru Bugis, Tator, Timor, Jawa, id hombo minonguhup nogi do pinopoburu ekonomi id posorili Kundasang, loolobi id gana pomutanaman. Sundung do pakan tokoro no nga haro nogi o koumatan miagal ko' hotel, motel, chalet om "homestay" mooi do osinggawa o tutumombului.

## Kampung
Haro piipiro kampung i haro id Kundasang, ii nopo nga;

## Sikul

## Sukuon
Kunlavut Vitidsarn

**Kunlavut Vitidsarn** (Boros Thai: กุลวุฒิ วิทิตศานต์; loobi nointutunan sabaagi **View** (Boros Thai: วิว); nosusu ontok di 11 Mikat 2001) nopo nga songulun mamain badminton Thailand. Isio nopo nga Juara Dunia montok ababayan mintootoiso tongokusai mamaso nakaanu isio do midol amas ontok Kejohanan Dunia 2023. Nakalantoi isio do intolu id Kejohanan Remaja Dunia om nakaanu midol amas. Ii Vitidsarn nopo diti nga mamain mintootoiso di kumoiso do naakaanu tolu pangarain id Kejohanan Remaja Dunia, miagal di Ratchanok Intanon om Chen Qingchen ii nakalantoi do intolu id Kejohanan Remaja Dunia id ababayan di miagal. Nakaanu isio do midol amas ontok di Kejohanan Remaja Asia ontok di toun 2019, hinombo do pogulu ii nakaanu isio do midol piok ontok di 2018 om midol luyang di toun 2017. Minoi isio ampayat id Sukan Olimpik Remaja Musim Panas 2018, om sabaagi soboogian mantad tiim Omega om nakaanu do midol piok id ababayan tiim. Nonuaan iso do gaa sabaagi *Pemain Paling Menjanjikan Eddy Choong 2020/2021.* Id kotogori senior, naakaanu isio do midol piok ontok di Kejohanan Dunia 2022 om naakaanu midol amas ontok di 2023. Nosiliu isio dii do mamain Thailand kumoiso ii naakaanu galar id Kejohanan Dunia id ababayan mintootoiso tongokusai.
Kupi

**Kupi** nopo nga tiinumon di naralatan waig talasu di pointounda do bibit linsou kupi di linugu do papaasil iso waig di kiroso do opoit oomis. Kupi kapanahak bagas ponubu kumaa isai di monginum tu kikafaina. Tadau baino, kupi nokosiliu sabaagi iso tinumon do naanangan tulun sompomogunan.

Nokito tinumon diti ontok abad ko-9 id lindal tasawat Habsyah. Koimbulayan tinuman diti nokopongulai tinumon kupu rumalad kumaa di Mesir om Yaman id honggo pinomasyur id tinimungan sugi om ontok abakko-15, tinumon diti nokorikot no id Armenia, Parsi, Turki om koibutan Afrika. Manrad pomogunan Islam, Kasarabakan kupi nokorikot id Itali om otongkop Eropah gisom norikot id pogun benua Amerika.

## Sukuon
Kylie Jenner

**Kylie Kristen Jenner** (nosusu ontok 10 Magus 1997) nopo nga songulun model, momuruan abaabayan id televisyen om duta kumaa jenama Seventeen. Isido nopo diti nga nointutunan ahapas koimbulai id program televisyen iri no tu E! Keeping Up with the Kardashians miampai paganakan dau. 

Ontok 2013, Kylie Jenner pinoposoliwan koleksi eksklusif if siriba do PacSun id nowonsoi miampai di tadi dau i Kendall Jenner.

## Filemografi

* *Keeping Up with the Kardashians* (2007-2021)
* *Kourtney and Khloe Take Miami* (2010)
* *Khloe & Lamar* (2011)
* *Kendall's Sweet 16* (2011)
* *America's Next Top Model* (Musim 18) (2012)
* *Kourtney and Kim Take Miami* (2013)

## Sukuon
Kyrgyzstan

**Kyrgyzstan** (Kyrgyz: Кыргызстан, rumi: *Kyrgyzstan*, Rusia: Кыргызстан, rumi: *Kyrgyzstan*) toi poimbantug nopo nga roitan do **Republik Kyrgyz** nopo nga iso pogun id Asia Tanga. Nosorili do tana om nulu-nulu, pogun diti nopo nga miwolit do Kazakhstan, Uzbekistan, Tajikistan om China. Kyrgyzstan nopo nga kirati do 'Tana Kyrgyz". Pogun diti nga maan nogi roitai sabaagi "Switzerland montok Asia Tanag" tu kogumuan kinoiyonon kaamung do kyrgyzstan poinsuang id konuluan Tian Shan.

## Sukuon
Lado mogkusur

**Lado mogkusur, lado taragang, lado laus** nopo nga iso kawo lado mantad varieti lado di pinasakag mantad spesies Capsicum annum i poinsuni mantad id Mexico. Nointutunan o lado diti do tua' di okoro toi'ko potimburulu' o woyo pongungua' di lado. Nointututunan kopio iti id Asia Tenggara poinlobi po di pogun Malaysia, Indonesia om Thailand.

Pononomon do lado mogkusur id Malaysia nopo nga pinoindalan do tongoulun montok  momonu do pokionuon pasaran di akawas tomod.
Kuwait

Pogun **Kuwait** (Arab: الكويت) nopo nga iso pogun laja ko'oturan ii poingiyon id Teluk Arab. Pogun diti nopo nga miwolit do Iraq id koibutan, om Arab Saudi id kabaatan. Ngaran Kuwait nopo nga pongonibaan do boros Arab ii kikomoyon do "kuta ii nowonsoi somok do waig'.

## Sajara
Kuwait nopo nga nowonsoi ontok abad ko-16 masaan do piipiro suku Badwi mantad puak "Al Aniza" minindaliu hilo id disan rahat koibutan Teluk Arab mantad Naj, pogun kinosusuon diolo id pogun Arab Tanga ii nowingkatan. Poingion yolo id kinoiyonon ii timpu diti noilaan sabaagi Qatar solinaid do lobi 60 toun pogulu minundaliu kaagu suminoborong do rahat montok mion id kopulauan De Chader, om minomonsoi do iso "*kut*' (kuta tokoro) hilo.

Pomorinta-pomorinta pogun diti ontok timpu si baino nopo nga mantad pusakag Sabah I. Sabah I nopo nga nopili mantad komuniti ii kogumuan nopo nga saudagar-saudagar, om kitongungan montok monorupu a'al ehwal pogun, miampai a'al ehwal labus pogun om cukai. Laang diti misuai mantad kogumuan amiriah suai id Teluk Parsi ii noburuan do momorinta ii mangahau do ahod.

## Sukuon
Kwon Eun-bin

**Kwon Eun-bin** (, nosusu ontok 6 Milatok 2000), ointutunan sabaagi **Eunbin** toi ko' **Eunbean**, nopo nga susuminding om mimingkono Kabaatan Koreai. Minampayat isido do musim koiso *[[Produce 101]]* (2016), pogulu noidu id episod koduo tohuri. Nosiliu isido puru tinimungan tondu Kabaatan Korea ii no CLC ontok Mansak 2016 miampai minapalabus o tinimungan dii do EP kotolu *[[Refresh (EP)|Refresh]]*. Debut isido id siri televisyen *[[Bad Papa]]* (2018)om mantad dii mingkono id siri miagal do *[[Top Management (TV series)|Top Management]]* (2018), *[[At a Distance, Spring Is Green|At a Distance, Spring Is Green]]* (2021), *[[Dear. M|Dear. M]]* (2022) om *[[Duty After School|Duty After School]]* (2023).

## Koposion pogulu om pondidikan
Nosusu i Kwon Eun-bin ontok 6 Milatok 2000, id Seoul. Tapa nopo dau nga songulun *photojournalist*. Nokosikul isido id Wonmyong Elementary School, Yangji Elementary School, Onham Middle School, om Hanlim Multi Art School.

## Sukuon
Lai Pei Jing

**Lai Pei Jing** (; nosusu ontok 8 Magus 1992) nopo nga songulun maamamain Badminton Malaysia id acara beregu. Minongimpuun isido do karier id ababayan badminton tondu sosongulun. Miapid isido miampai di Chan Peng Soon do mamain badminton id pintangaan 2014 om Magus kopihondot toun dii, om nokodimpot yolo taang pomogunan id kinoyonon No. 48. Sundung do ingkaa, minongoput isido piuhupan miampai di Tan Aik Quan mantad kolimpupuson wulan nakatalib. Mantad 2016, miapid isido miampai di Tan Kian Meng montok mamain badminton.

## Sukuon
Lampun

**Lampun** (ointutunan nogi sabaagi **graviola**, **guyabano**, om id suang boros Latin Amerika sabaagi ***guanábana***) nopo nga tua do *Annona muricata*, iso kawo puun kiroun alaab, kitusak om otomou. Tadon nopo dii nga koiyonon tropika id Amerika om Karibia om ogumu tinanom.  Poinsuang id genus di miagal, *[[Annona]]*, miagal do cherimoya om poinsuang id paganakan Annonaceae.

Kosudong o lampun id kinoyonon di akawas o kosogubon om kiwaa timpu osogit di alasu (warm winters); suhu id siriba  nopo nga kaanu mamaraag roun om raan tokoro, om suhu id siriba  mogowit do kapatayon. Okoring o tua dau om au nodi kosudong silihon do apakat (*concentrate*).

Miampai kosingudan i kaagal-agal do paranggi, roso nopo kaka do tua diti nga miagal di piomungan strawberi om epal miampai sitrus  oonsom, misuai miampai tekstur di akapal om berkrim i poposorou kumaa punti.

Insaru pointutunon o lampun (sumoonu sabaagi graviola) sabaagi pongusapan alternatif montok kanser, nga aiso kointalangan pongusapan i milo tumboyoon do kaanu kopio ii momolingos kanser toi ko' nunu nopo toruol.

## Pomungaranan
Nopungaranan o tua diti tu kowoowoyoon di kirugi i osomok kopiagal do tupolo. Ngaran tua’diti haro piagalan do boros somboyungan Nusantara miagal ko: 

Boros Jawa: nangka landa, nangka walanda 

Boros Palembang: nangko belando

Boros lampung: Jambu Lando 

Boros minangkabau: Durian Betawi 

Boros Nias: durio ulondo

## Botani
Puun tua’ diti nopo nga kikawo malar otomou om kosuni gisom kilinawoi 9.1 meter. Guas nopo nga kiharo wulu aalus maamaso omulok. Roun nopo nga alandui miampai ninaru 8-16sm om 3-7sm kulit alamou id sawat mantad tinggayan kininaru 4-13mm. 

Tusak nopo nga koimbulai misulak mantad do roun toi mantad siriba roun puun di sondii. Kulupak do tua diti nopo nga akapal om kibontuk do alandui om kiwarana osiisilou. Tua’ diti nopo nga gumayo gisom 30sm ninaru om kirugi kaagal do tupolo. Tonsi nopo nga opurak, kiaro wongi sondii om kiharo ogumu linsou. Tonsi tua’ diti nopo nga oomis om suang oomis poinsandad nopo nga soginumu 68%.

## Sukuon

## Noputan labus

* 
* Soursop, List of Chemicals, Dr. James Duke, USDA Phytochemical and Ethnobotanical Databases, November 2004
* Morton, Julia F. (1987) Fruits of Warm Climates: Soursop
Lampung

**Lampung** nopo nga :ms:Provinsi hilo id ponong selatan nokopio id Pulau :ms:Sumatra. Id sabala utara poingwolit do :ms:Bengkulu om Sumatara Selatan.

## Kondisi om kowonuan tinori

### Kinoiyonon om kondisi kowonuan pomogunan
Provinsi **Lampung** soginayo 35,376.50km2 poingion id rulud peta pogun : timur-barat mantad 105° 45' om 103° 48' bujur timur; utara selatan mantad 3° om 45' miampai 6° om 45' lintang selatan. Watas diti nopo nga id barat kosopod do Selat Sunda om id boogian timu do Jawa.
Land Rover

**Land Rover** nopo nga iso korita kiharo-haro i poinsuang id kategori sasakayon pacuan apat bulandai, nasanganu do pengilang korita multinasional British Jaguar Land Rover, dounTata Motors mantad India mantad di 2008. Land Rover ointutunan sabaagi ikon British, om minanahak Waran Diraja do Raja George VI ontok toun 1951.

I nopo pogulu, ngaran Land Rover nopo nga gunoon do Syarikat Rover montok Land Rover Series, i pinoimagon ontok toun 1948. Nokoburu ii sumiliu iso jenama i popohompit mogikaakawo model pacuan apat bulandai, kohompit no Defender, Discovery, Freelander, Range Rover, Range Rover Sport, om Range Rover Evoque.

Dinondo, papasangon o Land Rover id England, India, China om pataranan suai.

## Model

### Sajara
* Series I, II, IIA and III – original 4×4
* Range Rover Classic – Range Rover sandad, winonsoi ontok 1970-1996

### Model kawawagu

## Sukuon

## Noputan labus

*
Langau

**Langau** nopo nga iso kawo do songongi i milo do tumulud. Makan o lalat miampai popoilob bihis do sumoliwan om monosop kawagu do taakanon. 

Langau nopo nga iso kawo do songongi i milo paparayad toruol gama do woyo pangangakan om kowoowoyoon di asaru mintulud id kinoyonon di oromos miagal ko' id suang pagawasan, patataman do rinomos, om suusuai po. Langau nopo nga iso kawo songongi momiraag i ouhan do orubaan. 

Sundung do ingkaa, kawo langau tua' om tusak nopo nga okon ko poinsuang id kategori sabaagi mongowit toruol. Mulong po tu do koinsanai langau orohian do sumako id kinoyonon di orongot, tuung patataman rinomos om suusuai po, langau souder oitom nopo nga tumulud id posorili kompos montok mogontolu.
Lansat

***Lansium domesticum***, i koubasan ointutunan sabaagi **lansat** () toi ko' **lanzones** (,--) nopo nga iso kawo spesies puun id suang paganakan do Meliaceae i kitua' om milo akanon om nogi tonomon miampai komersial. Nontodon nopo do spesies diti nga  Asia Tenggara, papahangkum do Semenanjung Thailand om Malaysia gisom Indonesia om Filipina.

Warana kulit nopo nga osisilou om sukulat miampai tonsi di alamou om opilit - pilit. Soira onsian o kulit, koimbulai o tonsi di opurak oniting om oomis. Linsou nopo lansat nga opoit om au akanon. Ngaran spiesis suai nopo nga dokong, duku, lansa, langsep, lanzon, lanzone, lansone toi kokosan.

Songongi momiluang id guas puun lansat nopo nga iso kobolingkangan tu kaanu manapad sinunion om koinggoyoon raan, tumatak o roun om orobuk o raan. pomiluangan diti nopo nga kosoruan no do mimpuun id guas do puun. Kosoruan nopo nga pioniton o kobolingkangan diti miampai duo kawo tataru momoluang kulit *Doloessa viridis* & *Anarisia sp.*

## Sukuon
Laos

**Republik Demokratik Rakyat Laos (Bahasa Lao:** *Sāthālanalat Pasāthipatai Pasāson Lāo)* nopo nga iso no pogun di aiso rahat id Asia Tenggara om id wolit do Myanmar om China id barat rahat, Vietnam id timur, Kemboja id selatan, om Thailand id barat.

## Sukuon